Document ID: /fineweb-2-swissfilter-quality_10-filterrobots/filtered/01308.jsonl.gz/524

Prishtina e nis mbarë sezonin, mposht në shtëpi Drenicën
Prishtina e ka nisur sezonin e ri me fitore.
‘Bardhekaltrit’ nga kryeqyteti kanë nisur rrugëtimin e ri në Superligën e Kosovës me fitoren 3:0 kundër Drenicës, shkruan lajmi.net.
Golin e parë në këtë takim e shënoi Leutrim Bekteshi, i cili me kokë gjeti rrjetën e Drenicës.
Epërsinë e Prishtinës e dyfishoi mesfushori Endrit Krasniqi, pas një aksioni individual, atëherë kur luhej minuta e 46’.
Rezultatin final dhe fitoren e Prishtinës e vulosi Otto John, në minutën e 73’, pas asistimit të Leonit Abazit.
Kështu, Prishtina numëron tri pikët e para të këtij edicioni, kurse Drenica mbetet në kërkim të pikëve të para në xhirot tjera. /Lajmi.net/